વડાપ્રધાને જોર્ડનના કિંગને કહ્યું હતું કે તમારૂ વતન અને અમારો મિત્ર દેશ જોર્ડન એક એવી પવિત્ર ભૂમિ પર વસેલો છે જ્યાંથી પયંગમ્બરો અને સંતોનો અવાજ દુનિયાભરમાં ગુંજ્યો છે. તમે પોતે વિદ્વાન છો અને ભારતને સારી રીતે જાણો છો. તમે સારી રીતે જાણો છો કે દુનિયાના તમામ ધર્મોનો વિકાસ ભારતમાં થયો છે. દુનિયાભરના ધર્મો અને મત ભારતની માટીમાં મોટા થયા છે. ભલે ભગવાન બુદ્ધ હોય કે પછી ગત શતાબ્દિના મહાત્મા ગાંધી હોય અહીંની આબોહવામાં તમામ લોકોએ જીવન મેળવ્યું છે.